Αρχική δημοσίευση: 4 Απριλίου, Παγκόσμια Ημέρα των Αδέσποτων Ζώων

Στην Αθήνα η κατάσταση είναι απογοητευτική, καθώς σε δρόμους και πλατείες συναντάμε καθημερινά αδέσποτους σκύλους και γάτες. Η κατάσταση είχε φθάσει σε εφιαλτικό σημείο τα πρώτα χρόνια της ελληνικής κρίσης, όταν χιλιάδες ιδιοκτήτες ζώων τα εγκατέλειπαν μαζικά στον δρόμο, με την πρόφαση ή τη βάσιμη δικαιολογία ότι δεν μπορούσαν να τα συντηρήσουν.

Η έκταση του φαινομένου αποτυπώθηκε στην έρευνα του VICE, με τίτλο «Τα Αδέσποτα Είναι τα "Αθέατα Θύματα" της Κρίσης στην Ελλάδα». Τα επόμενα χρόνια, η κατάσταση βελτιώθηκε κυρίως χάρη στη δράση φιλοζωικών οργανώσεων, αλλά και ιδιωτών, που υιοθέτησαν έναν σκύλο ή μια γάτα από τον δρόμο, με αποτέλεσμα να βοηθηθούν ψυχολογικά και οι ίδιοι.

VICE Video: Τα Αδέσποτα Είναι τα «Αθέατα Θύματα» της Κρίσης στην Ελλάδα

Παρακολουθήστε όλα τα βίντεo του VICE, μέσω της νέας σελίδας VICE Video Greece στο Facebook.

Υπεύθυνοι για την καταγραφή, τη στείρωση και την περίθαλψη των αδέσποτων είναι η κατά τόπους Δήμοι. Εξαιτίας, όμως, έλλειψης οικονομικών πόρων ή απλώς ευαισθησίας, αυτό συμβαίνει σε ελάχιστες περιπτώσεις με επιτυχία. Ο αριθμός των αδέσποτων στην Ελλάδα μπορεί να προσδιοριστεί μόνο κατά προσέγγιση. Φιλοζωικές οργανώσεις λένε ότι ενδεχομένως ξεπερνούν τα 2,5 εκατομμύρια σε ολόκληρη τη χώρα. Από την άλλη, η νομοθεσία είναι αρκετά σύνθετη στην Ελλάδα, με αρκετά κενά και ανεφάρμοστη. Αν θέλετε να βοηθήσετε ένα ζωάκι κι επίσης να κάνετε καλύτερη τη δική σας ζωή, απευθυνθείτε σε κάποιο πιστοποιημένο κυνοκομείο, ώστε να υιοθετήσετε κάποιο από αυτά.